Follow the Leader

Follow the Leader je tretí štúdiový album od americkej nu metalovej skupiny Korn. Vyšiel 18. augusta 1998. Predalo sa ho až 9 miliónov kusov, čím sa stal najúspešnejším albumom skupiny. Na albume hosťuje mnoho muzikantov, napr. Ice Cube v piesni „Children of the Korn“, Fred Durst zo skupiny Limp Bizkit v piesni „All in the Family“, Slimkid3 v piesni „Cameltosis“ a Cheech Marin v skrytej piesni „Earache My Eye“.

Pieseň „It's On!“, označovaná ako prvá pieseň albumu, je v skutočnosti až trinásta, predchádzajúcich 12 piesní je bez hudby a spevu. Vysvetlenie poskytol spevák Jonathan Davis v interview pre britské vydanie časopisu Metal Hammer. Nepáčilo sa mu, že album bude končiť po trinástom songu, tak kapela zhotovila týchto 12 tichých nahrávok, pričom každá má presne 5 sekúnd. Druhé vysvetlenie je, že týchto dvanásť piesní predstavuje minútu ticha pre mladého fanúšika kapely Justina, ktorý zomrel na rakovinu. Tomuto fanúšikovi je venovaná aj jedna pieseň na albume, ktorá sa volá „Justin“.

K albumu boli natočené dva videoklipy k piesňam „Got the Life“ a „Freak On A Leash“, pričom skupina za druhý menovaný dostala cenu Grammy za najlepší hudobný videoklip.

Follow the Leader sa dočkalo veľmi priaznivých ohlasov od kritikov a bolo zaradené do knihy 1001 Albums You Must Hear Before You Die.

 Zoznam skladieb 
 „It's On!“ - 4:28
 „Freak On A Leash“ - 4:15
 „Got the Life“ - 3:45
 „Dead Bodies Everywhere“ - 4:44
 „Children of the Korn“ (ft. Ice Cube) - 3:52
 „B.B.K.“ - 3:56
 „Pretty“ - 4:12
 „All In The Family“ (ft. Fred Durst) - 4:48
 „Reclaim My Place“ - 4:32
 „Justin“ - 4:17
 „Seed“ - 5:54
 „Cameltosis“ - 4:38
 „My Gift to You“ - 15:40

Skladba „My Gift to You“ končí v čase 07:12. Po 2 min. pauze začína skrytá skladba „Earache My Eye“ (Cheech Chong cover; ft. Cheech Marin).
Skladba „B.B.K.“ je skratka „Big Black Kock“.

 Zostava 
 Jonathan Davis - spev, gajdy
 Reginald „Fieldy“ Arvizu - basgitara
 James „Munky“ Shaffer - gitara
 Brian „Head“ Welch - gitara
 David Silveria - bicie

Hostia v albume
Ice Cube v skladbe „Children of the Korn“
Fred Durst v skladbe „All In The Family“
Tre Hardson v skladbe „Cameltosis“
Cheech Marin v skrytej skladbe „Earache My Eye“

Kategória:Albumy skupiny Korn
Kategória:Hudobné albumy z 1998